
Ehitusloa andmine (P. Kerese tn 38c ja P. Kerese tn 38d) 
1. ASJAOLUD JA MENETLUSE KÄIK
13.11.2019.a. ehitisregistri elektroonilisse keskkonda läbivaatamiseks laekus  P. Kerese tn 38c ja P. Kerese tn 38d,  Narva asuvates hoonetes tulekahjusignalisatsioonisüsteemi paigaldamiseks ehitusloa taotlus koos ehitusprojektiga (töö nr 0619EN, projekteerija Ramrest Security OÜ). 
13.11.2019 ehitisregistri  keskkonnas on genereeritud ehitusloa eelnõu nr 1912271/32965, menetluse nr 193514 ning suunatud Arhitektuuri- ja Linnaplaneerimise Ametile, Linnamajandusametile ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

10.12.2019 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

12.12.2019 kõik kaasatud isikud kooskõlastasid ehitusloa eelnõu.

Päästeameti Ida päästekeskus kooskõlastas tingimisi märkusega: „Automaatse tulekahjusignalisatsioonisüsteemi üleandmisel peab paigaldise dokumentatsioon sisaldama ka nõuetekohaseid paiknemisskeeme (siseministri 07.01.2013 määrus nr 1 § 23 lg 3 p 2)“.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lg 3 punkti 5 kohaselt ehitusloa kõrvaltingimusena võib eelkõige sätestada ehitise  või ehitamise keerukusest tulenevad lisatingimused ehitamiseks.

3. OTSUS
3.1.Anda ehitusluba P. Kerese tn 38c ja P. Kerese tn 38d,  Narva asuvates hoonetes tulekahjusignalisatsioonisüsteemi paigaldamiseks vastavalt ehitusprojektile (töö nr 0619EN, projekteerija Ramrest Security OÜ).  
3.2. Kohustada ehitustööde tellijat täita kõrvaltingimus, mis on käesoleva korralduse punktis 1 esitatud Päästeameti Ida päästekeskuse poolt ning ehitusloal loetletud märkus.  

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

